open-index/open-wikipedia-markdown huggingface dataset:
E pur si muove

duimnael|Portret, toegeskryf aan Bartolomé Esteban Murillo, van Galileo Galilei wat kyk na die muur van sy tronksel, waarop die woorde "E pur si muove" gekrap is (nie leesbaar in hierdie beeld nie).
***E pur si muove*** of ***Eppur si muove***  ("**En tog beweeg dit**") is 'n frase wat volgens oorlewering deur die Italiaanse wiskundige, fisikus en filosoof Galileo Galilei (1564-1642) gesê is nadat hy gedwing is om sy bewering terug te trek dat die Aarde rondom 'n onbeweeglike Son beweeg, en nie omgekeerd nie, tydens sy verhoor in 1633.

In hierdie konteks, is die implikasie van die frase dat, ten spyte van sy terugtrekking, die Kerk se proklamasies tot die teendeel, of enige ander oortuiging of leerstelling, die Aarde in werklikheid wel rondom die Son beweeg, en nie andersom nie. As sulks word die frase vandag gebruik as 'n teregwysing met die implikasie "dit maak nie saak wat jy glo nie; dit is die feite."

## Oorsig 
Volgens Stephen Hawking, glo sommige geskiedkundiges dat hierdie episode kon gebeur het tydens Galileo se oordrag van huisarres onder die toesig van Aartsbiskop Ascanio Piccolomini na 'n ander huis in die heuwels bo Florence. Hierdie ander huis was ook sy eie, die *Villa Il Gioiello*, in Arcetri.

Die vroegste biografie van Galileo, geskryf deur sy dissipel Vincenzo Viviani in 1655-1656, maak geen melding van hierdie frase nie, en rekords van sy verhoor noem dit ook nie. Dit sou vir Galileo nie raadsaam gewees het om so iets voor die Inkwisisie te sê nie.

In 1911 is die woorde "*E pur si muove*" op 'n spaanse skildery gevind wat toe pas gekoop is deur 'n kunsversamelaar, Jules van Belle, van Roulers, België. Hierdie skildery is binne 'n jaar of twee van Galileo se dood voltooi, want dit is gedateer as 1643 of 1645 (die laaste syfer is gedeeltelik onleesbaar). Die skildery is natuurlik nie histories korrek nie, omdat dit vir Galileo in 'n kerker uitbeeld, maar nietemin toon dit dat 'n weergawe van die "*Eppur si muove*" anekdote onmiddellik na sy dood reeds gesirkuleer het, toe baie mense wat hom geken het steeds lewendig was om daarvan te getuig, en dat dit vir meer as 'n eeu bekend was voordat dit gepubliseer is.

Die geleentheid is in 1757 vir die eerste keer in Engels deur Giuseppe Baretti in sy boek The Italian Library gepubliseer: 

:"The moment he was set at liberty, he looked up to the sky and down to the ground, and, stamping with his foot, in a contemplative mood, said, *Eppur si muove*, that is, *still it moves*, meaning the Earth."

Die boek is 124 jaar na die vermeende insident geskryf, en is wyd gepubliseer in *Querelles Littéraires* in 1761.

## Verwysings
Richard S. Boardman

**Richard S. Boardman** was 'n Amerikaanse paleontoloog en kurator van die Departement Paleobiologie by die Amerikaanse Nasionale Museum (nou die *National Museum of Natural History*).

Boardman het vanaf 1957 tot 1985 vir die museum gewerk, en het daarna 'n stigterslid van die *International Bryozoology Association (IBA)* geword. 

Boardman is veral bekend vir die harde / sagte dunseksie snytegniek wat hy ontwikkel het om die interne morfologie van lewende en gefossileerde bryozoa te vergelyk, wat nuwe inligting oor hul lewe ontbloot het.  

## Verwysings
Barbertonmyn, Zimbabwe

Barberton is 'n myn in Zimbabwe. Barberton is geleë in die provinsie Matabeleland-Noordprovinsie, in die sentrale deel van die land, 300&nbsp;km suid van Harare, die hoofstad. Barbertonmyn lê op 'n hoogte van 1&nbsp;307 meter bo seespieël. Die naaste groot dorp is Inyati, 16,6 km noord van Barberton. Die plantegroei rondom Barberton is oor die algemeen savanne. In die omgewing rondom Barberton is hulpbronne besonder volop.

Die temperatuur is gemiddeld 21 °C. Die warmste maand is Oktober, met 28 °C, en die koudste maand Julie, met 16 °C. Die reënval is gemiddeld 678 millimeter per jaar. Die hoogste neerslag is in Januarie, teen 191 millimeter reën, en die laagste is in Mei, met 1 millimeter reën.

## Verwysings
Emanuel Bunzel

**Emanuel Bunzel** (gebore 1828), was 'n Oostenrykse paleontoloog.

In 1871 beskryf hy 'n skedelfragment wat deur sy kollegas Ferdinand Stoliczka en Eduard Suess in 'n Oostenrykse steenkoolmyn gevind is, as die tiperende monster vir die dinosourus genus Struthiosaurus, die eerste wat in die streek ontdek is.

'n Ander dinosourus wat hy aanvanklik as 'n soort Iguanodon (I. suessii) beskryf het, is sedertdien na die genus Mochlodon oorgedra.

## Sien Ook 
*Paleontologie
*Geologie

## Verwysings 
* http://jgslegacy.lyellcollection.org/cgi/content/abstract/26/1-2/394 Abstract: Notice of a Fragment of a Reptilian Skull from the Upper Cretaceous of Grünbach
* http://www.winzendorf.at/system/web/zusatzseite.aspx?menuonr=219547859&detailonr=219547486 Winzendorf-Muthmannsdorf dinosaur site (German)
Harlan Parker Banks

**Harlan Parker Banks** (1 September 1913 - 22 November 1998) was 'n Amerikaanse paleobotanis en Liberty Hyde Bailey Professor Emeritus by die Kollege vir Landbou en Lewenswetenskappe van die Cornell Universiteit, en is bekend vir sy studies van Devoniese-plante. Hy was 'n Fulbright-navorsingswetenskaplike en Guggenheim-genoot, 'n mede-lid van die Amerikaanse Vereniging vir die Bevordering van Wetenskap, 'n lid van die Nasionale Akademie vir Wetenskap en president van die Botaniese Vereniging van Amerika. 

Die standaard outeursafkorting **H.P.Banks** word gebruik om hierdie persoon as die skrywer aan te dui wanneer 'n botaniese naam aangehaal word.

## Sien ook 
* Lys van botaniste volgens outeursafkorting
* Paleontologie
* Geologie

## Verwysings
Royal Aircraft Factory S.E.5

Die **Royal Aircraft Factory S.E.5** was 'n Britse vliegtuig wat tydens die Eerste Wêreldoorlog diens gedoen het. Dit is een van die vliegtuie van die Eerste Wêreldoorlog waarvan die meeste gemaak is, meer as 5,000. Teen die einde van die oorlog was die vliegtuig vervaardig deur Austin, Bleriot & SPAD, Martinsyde, Vickers en Wolseley. Die *Royal Aircraft Factory S.E* was ontwerp nadat die *Hispano-Suiza* motor bekend gestel is in 1915. Die eerste prototipe is van hout gebou, met materiaal wat die romp en vlerke bedek het. Dit het ook nie wapens gedra nie. Daar was 150 en 200 perdekrag weergawes beskikbaar van die motor. Aanvanklik is die 150 pk-weergawe gebruikl maar daar is gou oorgeslaan na die 200 pk-weergawe. Vliegtuie toegerus met die 200 perdekrag-motor is bekend as die *Royal Aircraft Factory S.E.5a* model. Ook was die vlerke ietwat korter gemaak en 'n kopstuk voorsien vir die vlieënier.

56 Eskader was die eerste toegerus met die vliegtuig maar operasionele gebruik is vertraag tot April 1917 omrede 'n glaswindskerm verwyder moes word van al die modelle omrede dit die uitsig belemmer het. Die *S.E.5a* het in 1917 reeds aan aksie deelgeneem en daar is gou vasgestel dat hulle die meeste Duitse vegvliegtuie kon troef. Tog was net vyf eskaders teen die einde van 1917 met die vliegtuig toegerus weens 'n vertraging in die aflewering van die motors. Toe die vliegtuig egter in groot hoeveelhede aan die front kon veg het dit tesame met die *Sopwith Camel* verseker dat die Geallieerdes die oorhand in die lugruim kon kry en ook handhaaf. Die vliegtuig was gebruik deur Franse, Amerikaanse en Britse vlieëniers. 

Die *S.E.5* was ook die gunsteling vliegtuig vir verskeie Geallieerde bobaasvlieëniers soos Albert Ball asook Longton, Clayson, Shields, Maxwell, Mannock en McCudden. Teen die einde van die oorlog was 22 Britse en Amerikaanse eenhede met dié vliegtuig toegerus. Meer as 5&nbsp;000 is in slegs 18 maande deur vyf maatskappye vervaardig: Austin, Bleriot & SPAD, Martinsyde, Vickers en Wolseley.

Na die oorlog is die vliegtuie aan lugmagte binne die Britse Ryk versprei. Amerika het 38 van die vliegtuie gekoop en daar was ook planne om 1&nbsp;000 in Amerika te bou, maar die einde van die oorlog het die plan gekelder. Amerika het in 1922/3 56 ''S.E.5's'' gebou met onderdele wat uit Brittanje ingevoer is. Hulle het die vliegtuig gebruik vir gevorderde opleiding. 'n Aantal van die oorlogsvliegtuie is ook aan burgerlike operateurs verkoop.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
NoFap

**NoFap** is ’n webtuiste en gemeenskapsforum wat dien as steungroep vir mense wat pornografie en masturbasie wil vermy. Die naam kom van die internet-slengterm *fap*, wat verwys na manlike masturbasie.

## Stigting 
NoFap is in Junie 2011 deur Alexander Rhodes gestig nadat ’n plasing op Reddit oor ’n Chinese studie van 2003 waarin bevind is mans wat sewe dae lank nie masturbeer nie ondervind ’n toename van 45,7% in testosteroonvlakke, die voorblad van ’n gewilde forum op Reddit gehaal het.

Rhodes het NoFap hierna as ’n "subreddit"-forumgemeenskap op Reddit gestig.

### NoFap.com 
Gebruikers op NoFap se subreddit het in twee jaar meer as verdriedubbel en dit het daartoe gelei dat Rhodes ’n off-Reddit-forum by NoFap.com gestig het. Hy het ook ander planne beraam om die webtuiste se groeiende faksies in Brasilië, Duitsland en China beter te kan dien. NoFap.com is ’n forumstyl-webtuiste waar individue wat onderneem het om hulle vir ’n tydperk van pornografie en masturbasie te weerhou, kan gesels oor hul ondervindings en kan deelneem aan uitdagings om hulle te help herstel. NoFap.com is die susterwebtuiste van die NoFap-gemeenskap op Reddit.

## Lede 
Die lede van NoFap wissel van ateïste soos die stigter, Rhodes, tot fundamentalistiese Christene. Voue behoort ook daartoe. Die lede noem hulself "Fapstronauts." Sommige selferkende pornoverslaafdes gaan na NoFap vir hulp, Sommige NoFap-gebruikers beweer hul brein het verwronge geraak weens pornografie, ten koste van verhoudings in die regte lewe.

## Ander se menings 
Sommige joernaliste, van wie verskeie aan die programme deelgeneem het, het NoFap gekritiseer. Die neurowetenskaplike Elizabeth Brown het ook sommige bewerings deur lede van NoFap bevraagteken. Die sielkundige David J. Ley het geskryf: "Ek's nie teen hulle nie, maar ek dink wel hul idees is simplisties en naïef en verteenwoordig ’n hartseer, reduksionistiese en verdraaide siening van manlike seksualiteit en manlikheid".

Gedragskenners het statistieke wat van NoFap verkry is, gebruik om verslawing te bestudeer. Robert Weiss van *The Huffington Post* beskou NoFap as deel van ’n tegno-teenreaksie. Nog kritiek is dat die onderneming vernederende newe-effekte veroorsaak soos verlengde en/of ongewensde ereksies in mans of ’n oormatige libido.

Aan die positiewe kant het die Duitse gedragsekonoom Alec Sproten van die Universiteit van Heidelberg ’n opname gedoen wat daarop dui dat weerhouding van pornografie die deelnemers meer onbaatsugtig, pligsgetrou en waagmoedig laat voel het. 

## Verwysings 
## Eksterne skakels 
*Amptelike webtuiste
*''The #1 Threat to the NoFap's Challenges and Porn Addicts'' deur Alexander Rhodes
*NoFap se wikibladsy op Reddit
*
*15px Hierdie artikel is vertaal uit die Engelse Wikipedia
Sverker Johansson

duimnael|Sverker Johansson (2008)
**Lars Sverker Johansson** (gebore 26 Mei 1961 in Lund, in die suide van Swede) is 'n Sweedse fisikus, taalkundige, spesialisskrywer, universiteitsdosent en 'n groot bydraer tot die aanlynensiklopedieprojek Wikipedia.

Sverker Johansson het vanaf 1979 tot 1982 in die tegniese fisika studeer aan die Universiteit van Lund. In 1982 verhuis hy na die Universiteit van Gothenburg en studeer in 1984 vir 'n Baccalaureus in Bedryfsadministrasie. In 1982/83 het Sverker sy basiese diens in Eksjö uitgevoer. Hy het deelgeneem aan navorsing oor deeltjiefisika en deeltjieversnelling by die Super Proton Synchroton (SPS) en die Groot elektron-positron stoorring (LEP) en neem ook deel aan die Helios (NA34)-eksperiment by CERN. Teen einde Mei 1990 voltooi Sverker  sy Ph.D.-verhandeling aan die Lund Universiteit: "A study of μμ and eμ-pairs produced in 450 GeV/c p-Be-collisions in HELIOS", en ontwikkel daarna ook sagteware vir DELPHI.

## Wikipediabydraer 
Sverker Johansson is sedert 2007 'n gebruiker en sedert 2010 ook 'n administrateur op die Sweedse Wikipedia. As 'n sagteware-ontwikkelaar, het hy in 2009 die algoritmes geskep vir lsjbot, 'n bot wat die 100&nbsp;000-artikelmerk in die Waray-Waray Wikipedia op 26 Augustus 2010 bereik het. In die winter 2011/12 ontwikkel hy verder aan sy *lsjbot* by die Universiteit van Dalarna, met die Sweedse-, Cebuano- en Waray-taal Wikipedia's wat sedert 2009 meer as drie miljoen nuwe artikels bygevoeg het. 

Oor Johansson en sy bot is internasionaal wyd berig in 2014. Die Australiese Sydney Herald het Johansson se prestasies vergelyk met die outomatiese boeke wat deur Philip M. Parker geskryf is.
Giant's Causeway

duimnael|links|Giant's Causeway
duimnael|links|Heksagonale basaltkolomme
Die '''Giant's Causeway''' is 'n rotsformasie van vulkaniese oorsprong en een van die natuurwonders van Ierland, geleë langs die noordkus van die Noord-Ierse graafskap Antrim, sowat drie myl (4,8 km) noordoos van Bushmills en sowat 60 myl (100 km) noordwes van Belfast. Die formasie, wat sy ontstaan aan afkoelende lawastrome te danke het, bestaan uit sowat 40&nbsp;000 simmetriese vertikale basaltkolomme met hoogtes van tot ses meter wat inmekaarpas soos 'n heuningkoek (en vind sy voortsetting anderkant die Ierse See in Skotland). Dit is deur Unesco in 1986 tot wêrelderfenisgebied verklaar. Binne die Verenigde Koninkryk het dit sedert 1987 die status van nasionale natuurreservaat. 

Die grootste deel van die Giant's Causeway is tans in besit van die *National Trust* wat ook as bestuursliggaam optree en 'n besoekersentrum naby die rotsformasie opgerig het. Terwyl die *Trust* 'n toegangsgeld vra vir die sentrum, het die publiek gratis toegang tot die rotsformasie via 'n voetpad of per bus. Die res van die terrein is in staatsbesit as *Crown Estate* en in die besit van 'n aantal privaat grondeienaars.

## Eksterne skakels 
*  ''Die National Trust se amptelike Giant's Causeway-webtuiste*
*  *Visit Belfast - The Giant's Causeway''
Gonzo-pornografie

duimnael|260px|Mike Angelo en Jessie Volt skiet ’n gonzo-toneel.

**Gonzo-pornografie** is ’n soort pornografieprent wat die kyker direk in die toneel probeer plaas. John Stagliano word beskou as die persoon wat die styl begin het met sy *Buttman*-reeks rolprente.

Gonzo-pornografie word deur amateurpornografie beïnvloed; dit gebruik minder wyehoekskote en meer nabyskote. Dit sluit dikwels nabyskote van die geslagsdele in.

## Verskille van konvensionele pornografie 
Gonzo-pornoflieks is een van twee breë soorte moderne pornografieprente, en hulle verskil van wat die "speelprent" genoem kan word. Gonzo-prente is gewoonlik nie belas met die storielyn, dialoog, toneelspel, karakterisering, kostuums, dekor en artistieke fotografie wat in konvensionele pornoprente aangetref word nie. Speelprente is gewoonlik op paartjies gemik, en gonzo-prente gewoonlik nie.

Vanweë die geweldige toename in gewildheid sedert die middel 1990's het gonzo-porno ’n vlak van hoofstroomgewildheid bereik; dit het gelei tot ’n laer koste vir vervaardigers om die mark te betree en het dit makliker gemaak vir amateurakteurs om beroemd te word. 

Vandag vervaardig verskeie maatskappye gonzo-porno met uitstekende beligting, klankgehalte en onderklerekostuums. ’n Kenmerk wat al sulke prente deel, is ’n groter klem op intense seksuele uitvoering en moderne gonzo sluit meer harde pornografiedade in as ander soorte flieks. Hulle word dus altyd beskou as "harde" pornografie. Gonzo-tonele is ook geneig om langer te wees, maklik tussen 15 en 30 minute.

## Ooreenkomste met gesigspuntpornografie 
duimnael|Gesigspuntpornografie; een van die akteurs (links) neem die seksdaad af, wat ’n gesigspuntskoot (agtergrond) tot gevolg het.

**Gesigspuntpornografie** (Engels: *pont-of-view pornography* of *POV*) is volwassevermaak wat so verfilm word dat dit lyk of die kyker self by die seksdaad betrokke is. In hierdie soort pornografie is die verfilmingstyl min of meer dieselfde as by gonzo, met die persoon wat die seksuele bevrediging ervaar wat self die kamera vashou en dit mik op die persoon wat die seksdaad uitvoer. Dit is in teenstelling met ’n filmspan wat al die verfilming doen. Die effek is dat die kyker voel of hy self die seksdaad ervaar, in plaas daarvan om as ’n voyeur daarna te kyk.

POV- of gonzo-porno verbreek soms die streng gesigspunt-konvensie. Amateur Allure het byvoorbeeld ’n kenmerkende skoot waar die kameraman wat die seksdaad uitvoer, ’n handkamera om die ander persoon se kop beweeg. Dit het ’n skoot tot gevolg wat nie verkry sou kon word deur die persoon wat normaalweg die seksdaad ervaar nie. Daar is egter geen derdepartykamerawerk by betrokke nie.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Amateurpornografie

**Amateurpornografie** is ’n soort pornografie deur modelle of akteurs wat nie betaal word vir hul werk nie. Werklikheidspornografie daarenteen is professionele porno wat die styl van amateurpornografie naboots. Amateurporno is al een van die winsgewendste en langdurige pornografiese genres genoem.

## Geskiedenis 
### Foto's
Die bekendstelling van Polaroid-kameras in die 1960's het ware amateurs toegelaat om pornografiese foto's te neem sonder om hulle na ’n ontwikkelaar hoef te stuur wat hulle kon rapporteer vir die oortreding van onwelvoeglikheidswette. Fotodeelwebtuistes soos Flickr en sosiale media soos MySpace word ook gebruik om amateurfoto's te deel – soms naakfoto's, maar ook harde pornografie. ’n Meer private manier van foto's deel is deur Yahoo of Google waar dit in privaat groepe kan geskied waartoe net lede toegang het.

Deesdae is ’n groot bron van kommer kinders en tieners wat, onbewus van die gevare, hul kamerafoon gebruik om foto's en video's te neem wat dan onder hul vriende versprei word. Die toename van gratis "tube"-webtuistes vir amateurpornografie het ook daartoe gelei dat tuisgemaakte video's oor verskeie webtuistes op die internet versprei kan word. en Lust Library.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
Patricia Berjak

**Patricia Berjak** FRSSAf (29 Desember 1939 – 21 Januarie 2015) was 'n Suid-Afrikaanse botanis wat bekend was vir haar werk oor die biologie van plantsade, veral saadverset. Sy was 48 jaar lank professor aan die Universiteit van Kwazulu-Natal (UKZN). 

## Loopbaan 
Berjak het haar B.Sc. graad in biochemie aan die Universiteit van die Witwatersrand (1962) verwerf, en verder by die Universiteit van Natal (nou UKZN) gestudeer, waar sy haar M.Sc. in soogdierfisiologie en biochemie (1966) en PhD in saadbiologie (1969) verwerf het. Sy was 'n lid van die Akademie vir Wetenskap van Suid-Afrika, en 'n Genoot van die Universiteit van Natal, die Royal Society of South-Africa en die Derde Wêreld Akademie van Wetenskappe. Sy is bekroon met die Orde van Mapungubwe (Silwer) in 2006. Die standaard benaming **Berjak** word gebruik om haar as outeur aan te gee by botaniese name.

## Sien ook 
* Lys van botaniste volgens outeursafkorting

## Verwysings 
## Verdere leesstof 
*
Britse Ambassade in Berlyn

duimnael|Die Britse Ambassade in Berlyn

Die **Britse Ambassade in Berlyn** is die hoofsetel van die Verenigde Koninkryk se diplomatieke sending in die Bondsrepubliek Duitsland. Dit is geleë in die stadsdistrik Mitte in Wilhelmstraße 70-71, naby die Hotel Adlon en die Brandenburgse Poort. Die huidige ambassadeur en amptelike verteenwoordiger van Haar Majesteit, Koningin Elizabeth II, en die Regering van die Verenigde Koninkryk is Sir Sebastian Wood, KCMG wat die pos sedert September 2015 beklee.

Die Britse sending word in 'n postmoderne gebou gehuisves wat deur die Londense argitek Michael Wilford ontwerp en in 2000 deur koningin Elizabeth II ingewy is wat in 1992 ook die hoeksteen gelê het. Dit was die eerste keer dat 'n Britse ambassaade deur 'n regerende monarg amptelik geopen is. Dit is ook die eerste ambassade in Duitsland wat deur privaat beleggers befonds is en aan die Britse sending verhuur word.

Die gebou het op die perseel van die vroeëre Britse ambassade in Berlyn ontstaan wat vanaf 1876 tot die Tweede Wêreldoorlog bestaan het en destyds in die spoorwegentrepreneur Bethel Henry Strousberg (1823–1884) se paleis (*Palais Strousberg*) gevestig is. Aanvanklik was dit 'n gehuurde eiendom wat eers in Desember 1884 deur die Verenigde Koninkryk van Groot-Brittanje en Ierland gekoop is.

Die gebou is gedurende die Tweede Wêreldoorlog ernstig beskadig deur geallieerde lugaanvalle en in 1950 volgens 'n besluit van die destydse Oos-Duitse owerheid afgebreek – ondanks sy oorspronklike status as historiese monument. Die perseel het vervolgens deel uitgemaak van die versterkte grens tussen Oos- en Wes-Berlyn, maar was desondanks steeds in Britse besit.

## Verwysings 
## Eksterne skakels 
*  Webwerf van die Britse verteenwoordiging in Duitsland
*  Webwerf van die Britse Ambassade in Berlyn
AVN-prys

Die **AVN-pryse** is rolprentpryse wat deur *AVN* (*Adult Video News*), ’n Amerikaanse vaktydskrif vir die volwassevideobedryf, geborg en toegeken word om uitmuntendheid te beloon in verskeie aspekte van die skepping en bemarking van pornografiese rolprente. Dit word die "Oscars van pornografie" genoem.

[duimnael|links|240px|Die toekenning van die AVN-pryse in 2012 in die Hard Rock Hotel in Paradise, [Nevada.]]
Die pryse word verdeel in byna 100 kategorieë, waarvan sommige ooreenstem met soortgelyke pryse in ander rolprent- en video-genres, soos beste rolprent, beste akteur en aktrise, ens. Ander is spesifiek gemik op pornografiese en erotiese rolprente en video's, soos beste toneel tussen slegs vroue, mees verregaande sekstoneel, ens.

*AVN* het die eerste pryse in Februarie 1984 geborg. Die toekenningseremonie word in Januarie elke jaar gehou tydens die AVN Adult Entertainment Expo in Las Vegas, Nevada. Pryse vir gay pornografie is van 1986 tot 1998 toegeken, maar sedert 1999 is die GayVN-pryse apart toegeken omdat daar later te veel kategorieë was. Laasgenoemde pryse is ná 2010 vir 'n paar jaar gestaak, maar is in 2018 hervat.

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
XBIZ-prys

Die **XBIZ-pryse** word jaarliks toegeken aan individue, maatskappye, akteurs en produkte wat ’n belangrike rol gespeel het in die groei en sukses van volwassevermaak. Dit word deur die uitgewer en stigter van *XBIZ*, Alec Helmy, beskryf as "gebore uit die bedryf se behoefte aan ’n toekenningsgeleentheid wat nie net alle fasette van die bedryf insluit nie, maar een wat dit in ’n professionele lig voorstel en met klas huldig". en is in 2003 die eerste keer toegeken. Die benoemings word deur kliënte gedoen en die wenners deur *XBIZ*-personeel, bedryfskollegas en deelnemende organisasies gekies. Die pryse is aanvanklik vir uitmuntendheid in die die aanlyn volwassebedryf geskep, maar in onlangse jare word videokategorieë ingesluit.

Die XBIZ-pryse is al vergelyk met die Golden Globes in die hoofstroomrolprentbedryf. Die getal pryse het oor die jare vermeerder totdat daar sedert 2014 meer as 150 kategorieë is. 

## Verwysings 
## Eksterne skakels 
*
*15px Hierdie artikel is vertaal uit die Engelse Wikipedia
Jenna Jameson

**Jenna Jameson** (gebore **Jenna Marie Massoli**; 9 April 1974) Sy is al die wêreld se beroemdste aktrise van volwassevermaak

## Loopbaan 
[duimnael|links|160px|Jameson op die [XBIZ-prysuitdeling op 24 Januarie 2014.]]
Sy het in 1993 in erotiese video's begin speel nadat sy as ’n ontkleedanseres en glansmodel gewerk het. Teen 1996 het sy die prys as beste nuweling van drie groot pornoprent-organisasies gewen. Sy het sedertdien meer as 35 pryse gewen en is opgeneem in die XRCO (X-Rated Critics Organization) en die tyskrif *AVN* (*Adult Video News*) se heldesale.

Jameson het in 2000 die maatskappy ClubJenna vir volwassevermaak gestig saam met Jay Grdina, met wie sy later getroud is. Hulle is intussen geskei. Sy het aanvanklik ’n enkele webblad gehad, maar dit later uitgebrei tot ’n hele webtuiste waarop sy soortgelyke webblaaie van ander sterre bestuur het. In 2001 het sy seksueel eksplisiete video's begin vervaardig. Die eerste, *Briana Loves Jenna* (met Briana Banks), het op die AVN-prystoekennings van 2003 weggestap met die titel as beste verkoper van 2002 se pornografiese titels. Teen 2005 het haar winste miljoene Amerikaanse dollars beloop. 

Jameson het ook die hoofstroom-vermaakbedryf betree en ’n klein rol in Howard Stern se 1997-rolprent *Private Parts* vertolk. Daarna het sy in verskeie televisieprogramme opgetree of dit help aanbied. Playboy TV het haar werklikheidsprogram ''Jenna's American Sex Star* aangebied waarin voornemende pornosterre meegeding het om ’n ClubJenna-kontrak. Haar outobiografie van 2004, *How to Make Love Like a Porn Star: A Cautionary Tale*, was ses weke lank op *The New York Times* se topverkoperlys.

Jameson het op die AVN-toekenningsaand van 2008 aangekondig sy tree uit die pornografiebedryf en sal nooit weer terugkeer nie. Hoewel sy nie weer in ’n pornofliek verskyn het nie, werk sy sedert 2013 as ’n webkameramodel.

## Verwysings 
## Eksterne skakels 
* 
* 
* Profiel by *AVN''
* Profiel by Biography.com
* Profiel  by playboy.com
*
*15px Hierdie artikel is vertaal uit die Engelse Wikipedia
Rocco Siffredi

**Rocco Siffredi** (gebore **Rocco Antonio Tano**; 4 Mei 1964) is ’n Italiaanse porno-akteur,  en  wat bekend is vir sy rowwe sekstonele.

Sy verhoognaam kom van die karakter Roch Siffredi, wat deur Alain Delon vertolk is in die Franse gangsterfliek *Borsalino* (1970). Siffredi het al in meer as 1&nbsp;300 pornografiese rolprente gespeel en is bekend as die "Italiaanse hings". Siffredi het daarna in storielyn- en gonzo-tipe pornografie gespeel, met seksstyle wat gewissel het van die gewone tot die ekstreme. Dit was egter sy optrede in anale tonele en analingus, sowel as sy rowwe seks en sielkundige intensiteit wat aan hom erkenning en ’n kultusgevolg besorg het. Vanweë sy samewerking met John Stagliano se Evil Angel-ateljee en sy eie Boedapest-gebaseerde Rocco Siffredi Produzioni as beide akteur en regisseur het hy een van die magtigste en erkenbaarste persoonlikhede in pornografie geword.

In Junie 2004 het Siffredi aangekondig hy tree uit toneelspel in pornoflieks ter wille van sy kinders, en sal in die vervolg konsentreer op regisseerwerk en vervaardiging. Siffredi het byna vyf jaar lank nie in ’n prent verskyn nie, maar sy seksuele frustrasie en teleurstellings as regisseur het hom in 2009 as porno-akteur laat terugkeer. Ondanks hernude sukses het hy in 2015 weer aangekondig hy tree uit.

## Hoofstroommedia 
Siffredi is een van die min pornosterre wat ’n deurbraak in hoofstroomrolprente kon maak. In 1999 het hy in Catherine Breillat se omstrede prent *Romance* gespeel en in 2003 in haar prent ''Anatomie de L'enfer* (*Anatomie van die hel*), in ’n rol wat spesiaal vir hom geskryf is. In albei prente was ongesimuleerde sekstonele waarby Siffredi betrokke was, hoewel dit onseker is of hy wel seks met sy medester Caroline Ducey gehad het in *Romance'' (sy sê nee; hy sê ja). 

Siffredi is ook in niepornografiese rolle en advertensies op Italiaanse TV te sien.

## Verwysings 
## Eksterne skakels 
* Amptelike webtuiste
* 
* 
*
*15px Hierdie artikel is vertaal uit die Engelse Wikipedia
James Deen

**James Deen** (gebore as **Bryan Matthew Sevilla** op 7 Februarie 1986) is ’n Amerikaanse porno-akteur en .

## Loopbaan 
Deen het die pornografiebedryf in 2004 op 18-jarige ouderdom betree. Hy het aandag getrek met sy redelik skraal bou, gebrek aan tatoes en sy alledaagse voorkoms in teenstelling met die stereotiepe beeld van hipermanlike akteurs in die bedryf. 

[duimnael|links|200px|Deen en Joanna Angel in 2011 by die [AVN-prystoekennings.]]

Hy het aanvanklik saam met ouer vroulike sterre gewerk. Daar word na hulle verwys as *Deenagers*. Hulle lewer gereeld op Tumblr, Pinterest en ander webtuistes kommentaar oor sy werk.

In 2013 was Deen die enigste man op die TV-kanaal CNBC se *Dirty Dozen*, ’n lys van die pornobedryf se gewilde sterre.

Deen het ook saam met Lindsay Lohan gespeel in Paul Schrader se 2013-rolprent *The Canyons*.

## Bewerings van seksuele wangedrag 
Op 28 November 2015 het die pornoster en skrywer Stoya, wat vroeër in ’n verhouding met Deen was, hom op Twitter van verkragting beskuldig. Deen het dit ontken.

Ander vroue in die bedryf het ook in die dae daarna na vore getree met stories van mishandeling, insluitende Tori Lux en Ashley Fires. Kora Peters, Nicki Blue, Lily LaBeau en Bree Olson het gesê hy was onnodig rof gedurende sekstonele.

Van die maatskappye wat saam met hom gewerk het, het sedertdien hul bande met hom verbreek. en *The Huffington Post* na Deen verwys as die "Bill Cosby van porno". Deen het later gesê hy is "stomgeslaan" oor die bewerings.

Deen het al verskeie pryse gewen as beste akteur van die jaar, asook ander toekennings.

## Verwysings 
## Eksterne skakels 
*Amptelike webtuiste
* 
* 
* "James Deen Purchases Softball Team"
*
*15px Hierdie artikel is vertaal uit die Engelse Wikipedia
Michael Charles Boulter

**Michael Charles Boulter** (gebore 1942) is 'n professor in paleobiologie by die Natuurhistoriese Museum, Londen en die *University of East London*.

Boulter het plantkunde, geologie en chemie aan die *University College London* gestudeer. Hy het vanaf 1989 tot 2002 paleobiologie aan die University of East London onderrig. Hy was redakteur van die Palaeontologiese Vereniging (1975-81), sekretaris van die Internasionale Organisasie van Paleobotanie (1981-2002) en die Britse verteenwoordiger by die Internasionale Unie van Biologiese Wetenskappe. In 2002 het hy bekend geword vir sy boek *"Extinction: Evolution and the End of Man"* waar hy verduidelik het dat die mens nader aan uitsterwing kan wees as wat voorheen geglo was. Saam met Michael Benton en ongeveer 100 ander wetenskaplikes het hy die projek *"Fossil Record 2"*, die wêreld se grootste databasis met fossieloorblyfsels van die afgelope 500 miljoen jaar, geloods.

## Gekose Werke 
*1971: A palynological study of two of the Neogene plant beds in Derbyshire. Bulletin of the British Museum Natural History 19, 359-410.
*1971: with P.T. Walsh et al. The Brassington Formation: a newly recognised Tertiary formation. Nature 231, 134-136.
*1972: with P.T. Walsh et al. Preservation of Neogene Pocket Deposits of the southern Pennines and their bearing on the evolution of upland Britain. J. Geological Society 128, 519-559.
*1978: with D. Curry et al. A Correlation of the Tertiary Rocks of the British Isles. Geological Society London 83pp.
*1980: with G.C. Wilkinson. Oligocene pollen and spores from the western part of the British Isles. Palaeontographica B 175, 27-83.
*1981: with M.E. Collinson et al. Floristic changes indicate a cooling climate in the Eocene of southern England. Nature 291, 315-317.
*1983: with RN.L.B. Hubbard. Reconstruction of Palaeogene climate from palynological evidence. Nature 301, 147-150.
*1988: with R.A. Spicer et al. Patterns of plant extinction from some palaeobotanical evidence. In: Fossils and Climate, OUP. 1-36.
*1989: with Z. Kvacek. The Palaeocene Flora of the Isle of Mull. Sp. Pap. Palaeontology 41, 249pp.
*1990: with Hodges, Christopher, Australia's First International Art Movement. Utopia Art Sydney 1990, 
*1994: with H. Fisher (Eds.) Cenozoic Plants and Climates of the Arctic (Nato a S I Series Series I, Global Environmental Change, Springer Verlag. 401pp.
*1997: A Lost Continent in a Temperate Arctic. Endeavour 21, 105-8.
*1999: with D. Hewzulla et al. Evolutionary patterns from mass originations and mass extinctions. Proceedings Royal Society B 354, 463-9.
*2002: Extinction: Evolution and the End of Man. Fourth Estate, 210pp.
*2002: with J.-F. Manen. The complex history of the genus Ilex. Plant Systematics Evolution 235, 79-98.
*2008: Darwin's Garden - Down House and *The Origin of Species*. Constable, 251pp.
*2017: Bloomsbury Scientists: Science and Art in the Wake of Darwin. UCL Press, 175pp.

## Sien Ook 
*Paleontologie
*Geologie

## Verwysings en Eksterne skakels 
*Short biographical note  (German)
*Publication list Michael C. Boulter
Bethel Henry Strousberg

duimnael|links|Bethel Henry Strousberg en sy gesin in die laat 1860's in hul tuin in Tiergarten. Die entrepreneur is uitgebeeld as ideale haut bourgeois-pater familiasSkildery deur L. Knaus, 1870, Joodse Museum Berlyn
**Bethel Henry Strousberg** (* 20 November 1823 in Neidenburg, Masurië; † 31 Mei 1884 in Berlyn; eintlik *Baruch Hirsch Strausberg*, die naam is later verduits na *Barthel Heinrich Strausberg* en uiteindelik in Londen gewysig na *Strousberg*) was 'n Duitse nywerheidsmagnaat van Joodse afkoms. Gebore in 'n arm gesin, het Strousberg gedurende die sogenaamde *Gründerzeit*, die ekonomiese bloeitydperk voor die stigting en in die beginjare van die Duitse Keiserryk, vanaf 1860 die vernaamste Europese spoorweg-entrepreneur geword wat in sy beste tye sowat 100&nbsp;000 werkers in diens gehad het.

In Berlyn het hy vir homself in 1867/68 'n paleisagtige woning, die Palais Strousberg, laat bou wat as 'n voorbeeld van gesofistikeerde luukse beskou is en van die mees moderne tegniese geriewe voorsien is. Net vier jaar later het dinge vir Strousberg 'n dramatiese wending geneem. Strousberg het bankrot gespeel en is in 1884, ná vergeefse pogings om 'n nuwe onderneming te vestig, in armoede in 'n hotel in die Berlynse Taubenstraße oorlede.

Die bankrotskap van Strousberg se spoorweg-onderneming was die begin van 'n ernstige ekonomiese insinking in die jong Duitse Keiserryk, die sogenaamde *Gründerkrach*.

## Verwysings
Briana Banks

**Briana Banks** (op 21 Mei 1978 gebore as **Briana Bany**) is ’n Duits-Amerikaanse porno-aktrise en model. Sy was in Junie 2001 die tydskrif *Penthouse* se *Pet of the Month*.

## Loopbaan 
duimnael|links|Briana Banks (2008)
Banks het as tiener modelwerk gedoen, insluitende ’n voorbladfoto vir die tydskrif *Teen*. Sy het onder die naam "Mirage" by die pornografiebedryf betrokke geraak, maar haar in 1999 "Briana Banks" begin noem nadat sy die eerste van twee borsinplantings gehad het. Sy het die supermodel Tyra Banks se van aangeneem vanweë haar strewe om ’n model te word. In Junie 2001 was Banks die tydskrif *Penthouse* se *Pet of the Month*.

In 2006 het sy ’n breuk geneem en in 2008 na die pornobedryf teruggekeer. In dieselfde jaar is sy benoem vir vyf AVN-pryse op die 25ste jaarlike AVN-ekspo in Las Vegas. Op 28 Desember 2015 het Banks aangekondig sy keer weer terug na porno ná ’n breuk van vyf jaar. In dié jaar is sy opgeneem in die organisasie X-Rated Critics Organization se XRCO-heldesaal.

In 2002 was Banks een van die eerste porno-aktrise met ’n aksiefiguur wat gemaak is om soos sy te lyk, deur die Los Angeles-gebaseerde Cyber F/X en Sota Toys.

## Verwysings 
## Eksterne skakels 
*Amptelike webtuiste 
* 
* 
*
*15px Hierdie artikel is vertaal uit die Engelse Wikipedia
Gerson von Bleichröder

**Gerson Bleichröder**, vanaf 1872 **von Bleichröder** (* 22 Desember 1822 in Berlyn; † 18 Februarie 1893 in Berlyn) was 'n Duitse bankier van Joodse afkoms wat as Otto von Bismarck se bankier en raadgewer, maar ook as verteenwoordiger van die Rothschild-banke in Berlyn, een van die leidende persoonlikhede in die samelewing van die Duitse Keiserryk was.

In 1872 is hy tot die adelstand verhef, maar het – ondanksy sy onskatbare invloed op politiek en finansiële aangeleenthede – vanaf 1880 die slagoffer van groeiende anti-semitisme geword wat juis van dié kant gekom het wat die meeste voordeel uit sy sakevernuf en politieke betrekkinge kon trek – tradisionele Duitse adellike kringe.

Al was sy sakebetrekkinge tot die Paryse tak van die Rothschild-familie nouer as dié met Londen, en het die Britse regering sy dienste en advies – in teenstelling met kleiner en armer moondhede – hoegenaamd nie benodig nie, was bande met die Verenigde Koninkryk as destydse wêreldmoondheid nogtans van kardinale belang vir bankiers, veral vanweë Britse belange in wêreldstreke waar hulle self sake gedoen het. 'n Tweede, eweneens belangrike faktor was die sosiale en kulturele prestige wat die Verenigde Koninkryk in leidende Europese kringe geniet het.

Die eerste belangrike stap vir von Bleichröder was sy benoeming as Haar Majesteit koningin Victoria se konsul-generaal in Berlyn (aan sy seun is die titel van vise-konsul verleen). Vervolgens kon hy 'n formele rol speel in Berlyn se Britse gemeenskap. Nog belangriker was die hegte bande wat hy met Lord Odo Russell kon smee, die Britse ambassadeur in Berlyn vanaf 1871 tot en met sy afsterwe in 1884 wat in die Duitse hoofstad se diplomatieke kringe as *primus inter pares* beskou is.

Von Bleichröder was ook belas met die langdurige incognito-onderhandelinge oor die huur van 'n Britse ambassadegebou in Berlyn in 'n tyd toe eiendoms- en huurpryse daar in die onstuimige bloeitydperk ná die oorwinning in die Pruisies-Franse Oorlog die hoogte ingeskiet het. Aanvanklik is die Russells in 'n huis gevestig wat hulle met die Turkse gesant moes deel. Uiteindelik kon von Bleichröder daarin slaag om een van Berlyn se mees luksueuse wonings, die spoorwegmagnaat Bethel Henry Strousberg se Palais Strousberg, namens die ambassadeur te huur.

## Verwysings
Odo Russell, 1ste Baron Ampthill

**Odo William Leopold Russell, 1ste Baron Ampthill**, GCB, GCMG, PC (* 20 Februarie 1829 in Florence, Toskane; † 25 Augustus 1884 in Potsdam, Duitse Keiserryk), gestileer as **Lord Odo Russell** tussen 1872 en 1881, was 'n Britse diplomaat wat as die Verenigde Koninkryk van Groot-Brittanje en Ierland se eerste ambassadeur in die Duitse Keiserryk benoem is en dié amp tot en met sy afsterwe in 1884 beklee het.
François Sagat

**François Sagat** (gebore op 5 Junie 1979) is ’n Franse gay porno-akteur, model en regisseur wat ook al in hoofstroommedia verskyn het. Hy is veral bekend vir sy rowwe voorkoms en die haartatoe oor sy hele kop. 

## Loopbaan 
duimnael|links|240px|Sagat deel handtekeninge uit.

Op 25-jarige ouderdom is Sagat deur die Franse pornografie-ateljee Citébeur in diens geneem. ’n Paar weke later het hy onder die skuilnaam Azzedine in sy eerste volwassefliek gespeel. Beide *L.A. Zombie* en *Man at Bath* se première was in 2010 op die Internasionale Locarno-rolprentfees in Switserland, en Sagat was die enigste akteur in die hoofrol van twee kompetisie-inskrywings op die fees.

In 2011 het hy die ''François Sagat's Incubus*-volwassefliekreeks begin regisseer en vervaardig. In dieselfde jaar het hy verskyn in die fliekreeks *François Sagat: The New Leading Man'', wat by die Museum vir Kuns en Ontwerp in New York aangebied is. Benewens die wys van sy pornografiese en niepornografiese rolle, het die reeks ’n meestersklas deur Sagat ingesluit oor sy benadering tot toneelspel. In ’n onderhoud het hy verduidelik sy hare het begin min raak en hy het gevoel sy kop is te lank en uit proporsie. Hy het toe die tatoe gekry om sy kop meer simmetries te laat lyk. waar hy sy skeppingsvermoë op uiteenlopende en intieme maniere verken. Benewens promosiemateriaal, publiseer hy sy kunswerke, intieme blikke op sy persoonlike lewe, video's oor verskeie onderwerpe en persoonlike weergawes van liedjies. Daar is Sagat-speelgoed beskibaar, onder meer ’n dildo wat werklik van sy penis af gevorm is met realistiese are, eikel en voorhuid.

Sagat is ook betrokke by mode, onder meer ’n reeks François Sagat Classics-drag. en werk saam met die Franse etiket *Fade*. Verder is hy die skepper van erotiese kuns. In 2013 het Sagat sy eie aanlyn modereeks van straatdrag, sportdrag, onderklere en bykomstighede met die naam KICKSAGAT aangekondig in samewerking met sy werkvennoot PH. Sagat het alles ontwerp.

## Uittrede 
In 2013 het Sagat ’n kort swart-en-wit video uitgereik waarin hy sy uittrede uit porno aankondig. Die reeks *Incubus* van twee jaar tevore was sy laaste rolprente.

## Verwysings 
## Eksterne skakels 
**Beautiful blog: A Raging Stallion* 
**Beautiful blog: The Man Behind the Mask (part 2)* 
* Amptelike webtuiste
* Amptelike webtuiste vir KICKSAGAT
* * 
* 
*
*15px Hierdie artikel is vertaal uit die Engelse Wikipedia
IAFD

Die **Internet Adult Film Database** (**IAFD**) is ’n aanlyn databasis van inligting oor die pornografiebedryf in Amerika: pornosterre,  en . Dit is soortgelyk aan die Internet-rolprentdatabasis (IMDb) in die sin dat dit oop is vir die publiek en soektogte moontlik is. Prente wat nie in Amerika vervaardig is nie, is in die databasis indien ’n Amerikaanse uitreiking beskikbaar is; dan word die inligting oor die Amerikaanse weergawe verskaf.

## Geskiedenis 
Die voorloper van IAFD was ’n e-pos- en FTP-databasis van porno-aktrises met die naam Abserver wat in 1993 deur Dan Abend begin is. IAFD self is begin deur Peter van Aarle, wat sedert 1981 data oor pornoflieks versamel het. In 1993 het hy tot die Usenet-nuusgroep alt.sex.movies begin bydra, en daar het hy Dan Abend ontmoet. Die twee het databasisse begin uitruil en saam begin werk aan ’n WWW-gebaseerde databasis.

Van Aarle het later op dié databasis saamgewerk met Ron Wilhelm, wat die skuilnaam "Heretic" gebruik het. Die eerste weergawe van die IAFD was in 1995 aanlyn danksy die programmeringspogings van Wilhelm, wat die projek gebruik het as opleidingsterrein vir SGML-programmering, wat hy op kollege geleer het. Nadat Wilhelm die internet verlaat het om by die weermag aan te sluit, het die webtuiste eindelik verval.

In die herfs van 1998 was Van Aarle op ’n handelskou saam met Jeff Vanzetti, wat hom gevra het of hy daarin belangstel om die IAFD te herskep – hierdie keer onder sy eie domein. Vanzetti was op die uitkyk vir ’n projek waarmee hy homself aanlyn databasisprogrammering kon leer deur die gebruik van die SQL-bediener. Dit het soos die ideale projek gelyk omdat hulle albei medemoderators van die nuusgroep rec.arts.movies.erotica (RAME) was en lede van die groep altyd gekla het oor die verval van die oorspronklike Internet Adult Film Database. 

Op 1 Maart 2007 het die IAFD inligting oor meer as 18&nbsp;000 gay titels en 39&nbsp;000 gay akteurs beskikbaar gestel. Nes met die IMDb word vorms gebruik om datakorreksies in te stuur, hoewel die IAFD se vorms aansienlik eenvoudiger is as die IMDb s'n. Volgens die IAFD se webtuiste in 2020 bevat dit inskrywings van 490&nbsp;038 titels en 200&nbsp;604 persone (beide akteurs en regisseurs).

Volgens Vanzetti voeg die IAFD sowat 500 nuwe titels per maand by en verwerk dit duisende korreksies – wat enigiemand kan instuur om oorweeg te word. Die IAFD het ’n span redakteurs wat redaksionele beheer uitoefen oor wat op die webtuiste geplaas word en seker maak die feite is reg. 

Die IAFD kry geld van adverteerders en ’n kommissie van produkte wat deur hul webskakels verkoop word.

## Sien ook 
*Internet-rolprentdatabasis

## Verwysings 
## Eksterne skakels 
* Amptelike webtuiste
* "Remembering Peter Van Aarle", IAFD.com, 21 September 2005.
* 
*15px Hierdie artikel is vertaal uit die Engelse Wikipedia
Johannes Böhm

Johannes Böhm (1857-1938) was 'n Duitse geoloog en paleontoloog. Hy was 'n navorser verbonde aan die Pruisiese Geologiese Instituut *(Preußische Geologische Landesanstalt)* in Berlyn.

## Werke 
*Gedeeltelike lys*
**Der Grünsand von Aachen und seine Molluskenfauna Bonn, Universitäts* Bonn, Buchdruckerei von C. Georgi,1885. online
**Die Fossilien von Java auf Grund einer Sammlung von Dr. R.D.M. Verbeek und von Anderen – Die Mollusken der Njalindungsschichten, Schluss : Echinodermata und Arthropoda*. with K. Martin and H. Gerth. Leiden, Brill, 1909. Series: Sammlungen des Geologischen Reichs-Museums in Leiden, n.F, Bd.1,Abt.2,Heft 4 
**Über die obertriadische Fauna der Bäreninsel* Stockholm,kungl. Boktryckeriet, 1903.
**Geologie und paläontologie der Subhercynen kreidemulde* with Henry Schröder. Berlin, Im Vertrieb bei der Königlichen geologischen landesanstalt:Abhandlungen der Königlich preussischen geologischen landesanstalt. neue folge., hft. 56  1909.

## Sien Ook 
*Paleontologie
*Geologie

## Verwysings 
*Preußische Geologische Landesanstalt portrait
Ray Smith Bassler

**Ray Smith Bassler** (22 Julie 1878 - 3 Oktober 1961) was 'n Amerikaanse geoloog en paleontoloog.

## Bibliografie 
Bassler is in 1878 in Philadelphia in Pennsilvanië in die VSA gebore. Toe hy op hoërskool was, het hy fossiele vir Edward Oscar Ulrich verkoop. Hy het sy baccalaureusgraad in 1902 aan die Universiteit van Cincinnati, Ohio behaal, sy meestersgraad in 1903 en 'n Ph.D. in 1905 van die George Washington Universiteit. Vanaf 1904 tot 1948 was hy 'n assistent professor. Van 1905 tot 1931 het hy saam met Ferdinand Canu van Frankryk op Tersiêre Polyzoa van die Atlantiese Oseaan en Golfkus gewerk. Vanaf 1910 tot 1922 was hy werksaam as kurator vir die Afdeling Paleontologie, en vanaf 1923 tot 1928 vir die Stratigrafiese Paleontologie Afdeling van die Amerikaanse Nasionale Museum. Teen 1929 is hy aangestel as hoof kurator van die Departement Geologie, 'n werk wat hy behou het tot hy in 1948 bevorder is tot assosiaat in Paleontologie.
Hy het in 1961 gesterf. 

In 1925 het hy die conodont families *Prioniodinidae* en *Polygnathidae* beskryf. 
In 1926 het hy en Edward Oscar Ulrich die conodont genus *Ancyrodella* beskryf. 

## Verwysings
Jean-Christophe Balouet

**Jean-Christophe Balouet** (gebore 12 November 1956) is 'n Franse paleontoloog. Hy het baie met Storrs Olson van die Smithsoniese Instituut saamgewerk oor paleo-ornitologiese navorsing van die uitgestorwe voëls van Nieu-Kaledonië in die Suidwes-Stille Oseaan. 

## Sien Ook 
*Paleontologie
*Geologie
*Ornitologie

## Verwysings
Peter von Bitter

**Peter von Bitter** is 'n Emeritus Professor in die Departement Geologie by die Universiteit van Toronto, en beklee ook 'n pos by die Royal Ontario Museum. Sy navorsing is wydverspreid, maar gefokus op conodonte. Sy bekendste werk was sy ondersoek van die goed bewaarde fossiele van die Laer-Karboon strata van Wes-Newfoundland.

## Professionele Affiliasies 
* Fellow of the Geological Association of Canada,
* Pander society, Chief Panderer

## Sien Ook 
*Paleontologie
*Geologie

## Verwysings
Johan Fourie

**Johan Fourie** (gebore 2 Desember 1959 in Springs) is 'n Suid-Afrikaanse middelafstand-atleet wat in die 1980's een van die wêreld se voorste 1500m / myl-atlete was, maar is verhinder om tydens sy piek internasionaal te kompeteer weens die sportsanksies wat teen Suid-Afrika opgelê is in veroordeling van die apartheidsbeleid.

Fourie se beste 1500m-vertoning was 3:33.87, 'n tyd wat in 1987 by die SA Kampioenskappe in Stellenbosch aangeteken is, sonder beduidende teenstand of pas-aangeërs. Sy beste myl-tyd was 3:50,82, aangeteken in 1987. In die middel van die 1980's het hy saam met die Switserse ster Pierre Delèze in Europa geoefen. Délèze, wat Sebastian Coe in 1985 oor 1500m in Zurich verslaan het, glo dat Fourie in staat was om 'n sub 3:30 1500m te wen onder die toepaslike wedloopstoestande. 

Hy het in Vereeniging in die Gauteng grootgeword, waar hy skoolgegaan het, en het in 1979 sy eerste nasionale 1500m gewen het terwyl hy nog 'n junior was.

Alhoewel hy verhoed is om internasionaal te kompeteer, het hy nog steeds die skares in die 1980s vermaak tydens 'n era wat bestempel is as die goue era van Suid-Afrikaanse middel- en langafstand atletiek.

Bo en behalwe die meer as 50 sub-vierminuut myle wat hy gehardloop het, het hy ook twee sub-vierminuut myle binne 1 uur gehardloop. In 1984 is die Beinart-toekenning deur die Suid-Afrikaanse Atletiek Statistici aan hom toegeken as die beste Suid-Afrikaanse atleet ter wêreld in 1983. 

## Persoonlike Lewe 
Johan het in 1989 met die 400m afstand Springbok-atleet Marinda Fourie getrou. Hulle het twee kinders, Rico Fourie en Shan Fourie. Johan en sy familie woon tans in Stellenbosch, Suid-Afrika. Hy en sy vrou rig 'n span bekend as die **The Dogsquad** af.

## Sien ook 
*Atletiek

## Verwysings